钦定古今图书集成/明伦汇编/氏族典/第087卷 > 《廖用贤尚友录》 > 卢尚之
## 钦定古今图书集成/明伦汇编/氏族典/第087卷 > 《廖用贤尚友录》 > 卢尚之

按《魏书卢元传》：“元子度世。度世子尚之，字季儒，小字
羡夏，以儒素见重。太和中，拜议郎，转赵郡王征东谘
议参军，母忧去官。后为太尉主簿、司徒属、范阳太守、
章武内史，兼司徒右长史，加冠军将军，转左长史，出
为前将军、济州刺史，入除光禄大夫。正光五年卒。赠
散骑常侍、安东将军、青州刺史。”